CELEX: 32007R1537
Language: bg
Date: 2007-12-20 00:00:00
Title: Регламент (ЕО) № 1537/2007 на Комисията от 20 декември 2007 година за отпускане на компенсаторно обезщетение на организациите на производители за количеството риба тон, доставено на преработвателната промишленост през периода от 1 януари до 31 март 2007 г.

21.12.2007   
            
            
               BG
            
            
               Официален вестник на Европейския съюз
            
            
               L 337/46
            
         
      РЕГЛАМЕНТ (ЕО) № 1537/2007 НА КОМИСИЯТА
   
   от 20 декември 2007 година
   за отпускане на компенсаторно обезщетение на организациите на производители за количеството риба тон, доставено на преработвателната промишленост през периода от 1 януари до 31 март 2007 г.
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 27, параграф 6 от него,
   като има предвид, че:
   
               (1)
            
            
               Предвиденото в член 27 от Регламент (ЕО) № 104/2000 на Комисията компенсаторно обезщетение може да бъде отпуснато при определени условия на организациите на производители на риба тон от Общността за количеството риба тон, което е доставено на преработвателната промишленост по време на календарното тримесечие, за което се отнасят наблюдаваните ценови равнища, когато средната продажна цена на общностния пазар и вносната цена, при необходимост увеличена с компенсаторната такса, са по-ниски от 87 % от общностната цена на производителя за съответния продукт.
            
         
               (2)
            
            
               При анализа на положението на пазара на Общността се установи по отношение на вида бял тон (Thunnus alalunga), че през периода от 1 януари до 31 март 2007 г. както средната продажна цена за тримесечието, така и вносната цена, посочени в член 27 от Регламент (ЕО) № 104/2000, са по-ниски от 87 % от общностната цена на производител, която е в сила в съответствие с Регламент (ЕО) № 1969/2006 на Съвета (2).
            
         
               (3)
            
            
               При определяне на правото на обезщетение операциите, които следва да бъдат взети под внимание, са продажбите, фактурирани през съответното тримесечие и които са взети предвид при изчисляване на средната месечна продажна цена в съответствие с член 4 от Регламент (ЕО) № 2183/2001 на Комисията от 9 ноември 2001 г. за установяване на подробни правила за прилагане на Регламент (ЕО) № 104/2000 на Съвета по отношение предоставянето на компенсаторни обезщетения за риба тон, предназначена за преработвателната промишленост (3).
            
         
               (4)
            
            
               В съответствие с член 27, параграф 2 от Регламент (ЕО) № 104/2000 размерът на обезщетението не може в никакъв случай да надвишава разликата между праговото ниво и средната продажна цена на съответния продукт на общностния пазар или определената еднаква за всички стойност, равняваща се на 12 % от това прагово ниво.
            
         
               (5)
            
            
               Количествата, за които може да бъде отпуснато компенсаторно обезщетение за въпросното тримесечие, не могат в никакъв случай да надхвърлят лимитите, определени в член 27, параграф 3 от Регламент (ЕО) № 104/2000.
            
         
               (6)
            
            
               Количеството бял тон (Thunnus alalunga), продадено и доставено за преработвателната промишленост на митническата територия на Общността, надвишава през въпросното тримесечие продаденото и доставеното количество през същото тримесечие на трите предходни риболовни години. Като се има предвид, че това количество надхвърля тавана, установен в член 27, параграф 3 от Регламент (ЕО) № 104/2000, е целесъобразно да се ограничи общият размер на количеството от тези продукти, за което може да бъде отпуснато обезщетение.
            
         
               (7)
            
            
               Въз основа на таваните, предвидени в член 27, параграф 4 от Регламент (ЕО) № 104/2000 за изчисляване на размера на обезщетението, което се отпуска на всяка организация на производители, е целесъобразно да се определи разпределението на допустимите за обезщетяване количества между засегнатите организации на производители пропорционално на тяхното производство в рамките на същото тримесечие през риболовните 2004, 2005 и 2006 година.
            
         
               (8)
            
            
               Мерките, предвидени в настоящия регламент, са в съответствие със становището на Управителния комитет по рибните продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   За вида бял тон (Thunnus alalunga) и за периода от 1 януари до 31 март 2007 г. се отпуска посоченото в член 27 от Регламент (ЕО) № 104/2000 компенсаторно обезщетение.
   В съответствие с член 27, параграф 2, първо и второ тире от Регламент (ЕО) № 104/2000 максималният размер на обезщетението се определя на 5 евро на тон.
   Член 2
   1.   Общият размер на количеството, за което може да бъде отпуснато компенсаторно обезщетение, е 34,320 тона бял тон (Thunnus alalunga).
   2.   В приложението е определено разпределението на цялото количество между засегнатите организации на производители.
   Член 3
   Настоящият регламент влиза в сила на седмия ден след датата на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 декември 2007 година.
      
         
            За Комисията
         
         Joe BORG
         
         
            Член на Комисията
         
      
   
   
      (1)  ОВ L 17, 21.1.2000 г., стр. 22. Регламент, последно изменен с Акта за присъединяване от 2005 г.
   
      (2)  ОВ L 368, 23.12.2006 г., стр. 1.
   
      (3)  ОВ L 293, 10.11.2001 г., стр. 11.
   
      ПРИЛОЖЕНИЕ
      Разпределение между организациите на производители на количеството тон, за което може да бъде отпуснато компенсаторно обезщетение за периода от 1 януари до 31 март 2007 г. в съответствие с член 27, параграф 4 от Регламент (ЕО) № 104/2000, като количеството е разбито по процента на обезщетението
      
                  (В тонове)
               
            
                  Бял тон (Thunnus alalunga)
               
               
                  Количество, отговарящо на критериите за получаване на обезщетение в размер на 100 %
                  (член 27, параграф 4, първо тире)
               
               
                  Количество, отговарящо на критериите за получаване на обезщетение в размер на 50 %
                  (член 27, параграф 4, второ тире)
               
               
                  Общо количество, отговарящо на критериите за получаване на обезщетение
                  (член 27, параграф 4, първо и второ тире)
               
            
                  OPAGAC
               
               
                  11,940
               
               
                  0
               
               
                  11,940
               
            
                  OPTUC
               
               
                  0
               
               
                  0
               
               
                  0
               
            
                  OP 42
               
               
                  0
               
               
                  0
               
               
                  0
               
            
                  ORTHONGEL
               
               
                  0,271
               
               
                  22,109
               
               
                  22,380
               
            
                  APASA
               
               
                  0
               
               
                  0
               
               
                  0
               
            
                  MADEIRA
               
               
                  0
               
               
                  0
               
               
                  0
               
            
                  Общността — общо
               
               
                  12,211
               
               
                  22,109
               
               
                  34,320